Calixtus Episcopus servus servorum Dei, dilecto in Christo filio Franconi Trenorciensi Abbati, ejúsque successoribus regulariter promovendis in perpetuum. Justis votis assensum præbere, justísque petitionibus aures accommodare non convenit, qui licèt indigni justitiæ præcones, in excelsâ Apostolorum Petri  Pauli speculâ positi Domino disponente conspicimur. Idcircò petitionibus tuis clementiùs annuentes, Trenorciensi cœnobio cui Deo auctore præsides, ad exemplar prædecessoris nostri sanctæ memoriæ Paschalis Papæ, præsidium Apostolicæ protectionis impendimus:  loca illa quæ vel antecessorum tuorum, vel tuæ strenuitatis industria aut rationabiliter adquisivit, aut legitimè recuperavit, vel antiquorum Principum seu Episcoporum liberalitate eidem cœnobio concessa sunt, præsentis decreti paginâ vobis vestrísque successoribus confirmamus. In episcopatu videlicèt Claromontensi, monasterium S. Porciani, cùm Ecclesiis de Besson, de Quintiniaco, de Polines, de Celsiaco, de Travallio, de Felliniâ, de Monte-aureo, de Sustris, de Charel, de Liriniaco, de Martiliaco, de Monfanc, de Boiaco, de Barbariaco, de Vernei, de Villenâ, de Lupiaco, de Paredo, de Brialis, de Varinnas, de Voroz, de S. Lupo: Ecclesias de Besiaco, de Nuilliaco, de Capelz, de Branciaco, de Floriaco cum capellâ de Cavaroccâ: Ecclesiam de Salviliis, de Libiaco: Ecclesiam S. Nicolai,  Ecclesiam de Vernolio. In Cabillonensi, Pristiacum, Aguliacum, Ecclesiam de Baldreas, Ecclesiam Sancti Andreæ, Lambras, Manciacum, Ecclesiam de villâ Ginniaco, de Ver: Ecclesiam Sancti Martini de Griviliaco, de Cusiriaco. In Lugdunensi, Ecclesiam Sancti Andreæ de Balgiaco, Vasliacum, Briennam, Juvenciacum: Ecclesiam Sancti Jacobi de Grassiaco, Sancti Benigni: Ecclesiam de Cabrosio, Ecclesiam de Cavannis, Bisiacum, Ecclesiam Sanctæ Mariæ de Soliniaco, S. Martini de Butellâ: Ecclesiam S. Andreæ, quæ vulgò vocatur Pannos: Ecclesiam de Monte Raculfo, Ecclesiam de Sasiriaco, Ecclesiam de Peroniaco: Capellam de Castro Corgenon: Ecclesiam S. Lidii, quæ vulgò vocatur Olivæ: Lovincum, Silviniacum. In Matisconensi, Ulchisitiacum, Villare, Plotas, Belniacum, Ecclesiam de Li. Donziacum, cellam S. Romani, S. Mauricii, S. Symphoriani, S. Mariæ de Capellâ Reverias, S. Petri de Romaniscas: Ecclesiam de Aziaco, de Fisiaco, S. Juliani de Lonciaco, S. Vitalis de Lennâ. In Bituricensi, Ecclesiam de Saciaco. In Augustudunensi, Ecclesiam de Pariniaco cum cappellâ, Ecclesiam de Petrafictâ, cum cappellâ S. Justi. In Namnetensi, monasterium S. Philiberti, Ecclesiam S. Vitalis de Raas, Ecclesiam de Machicol, S. Martini de Paciaco, Sancti Liminii, Ecclesiam de Limoziveriâ, S. Columbani, Ecclesias de Corcoiaco, Ecclesias de Mores mansiones, de Legiaco, de Tolvei, Ecclesias de Monasteriis. In Pictavensi, Herum insulam, Ecclesias de Bello videre, cum cimiterio: cellam Sanctæ Mariæ Lauduni, Ecclesiam S. Nicolai, S. Petri, Ecclesias de Basilicis, Sanctæ Crucis, Ecclesias de Berniziaco, de Aziaco, Maciacum, Taziacum, Ecclesiam de Madernas, Ecclesias de Bernazai, de Monte S. Leodegarii, de Estivalibus. In Turonensi, Pontiacum, Verniolum, Corcoriacum. In Andegavensi, cellam Cunaldi cum appendiciis, Ecclesias de Doadi castri, Sancti Dionysii, S. Petri, S. Johannis, S. Leodegarii, Ecclesiam S. Laurentii, Villam Landrum, Terenciacum, Ecclesias de Varinas, Sanctæ Matiæ de Tanays cum cappellâ. In Genevensi, Ecclesiam de Perois. In Aniciensi, monasterium Sancti Philiberti, Ecclesiam S. Petri de Salitas, S. Felicis de Laudons, S. Mariæ Pratalias, S. Martini Cocornensis. Cappellam S. Philiberti, S. Cyrici, S. Mauricii Amblavensis, S. Vincentii, Cappellam in castro Syroi, Sanctæ Mariæ de Basac, Cappellam de castro Rocos, S. Juliani Caspiniaci, Cappellam de castro Mercolio, Ecclesiam S. Quintini. In Diensi, Ecclesiam de castro Grainan, S. Vincentii, S. Romani, Ecclesiam de Torrites. In Tricastrinensi, Ecclesiam de Valle Nimphis, S. Martini, S. Mariæ, S. Petri, S. Romani, Cappellam S. Michaëlis de Gabâ, Ecclesiam de Eleemosynâ, Sanctæ Mariæ de Grainan. In Aurasicensi, Ecclesiam de Doserâ, Sanctæ Mariæ, S. Benedicti, S. Christophori, S. Saturnini. In Vasionensi, Ecclesiam Sancti Germani, S. Petri de Falco. Sanctæ Mariæ de Purpureas. In Viennensi, cellam Sanctæ Agnetis de Motâ, S. Martini de Aziaco cum cimiterio, S. Verani de Rivas, Ecclesiam de Fai, S. Johannis de castro Miron, Ecclesiam de Villanovâ, Cappellam S. Michaëlis de Albon, Ecclesiam S. Saturnini cum parochiâ, cellam S. Philiberti de Minniaco, Ecclesiam S. Romani, S. Andreæ, Ecclesiam S. Ferreoli. In Episcopatu Bisuntino, S. Cornelii, S. Desiderii, Ecclesiam de Arzon. Quæcumque prætereà in futurum largiente Deo, justè poteritis adipisci, firma vobis vestrísque successoribus,  illibata permaneant. Decernimus ergò ut nulli omninò hominum liceat idem cœnobium temerè perturbare, aut ejus possessiones auferre, vel ablatas retinere, minuere, vel temerariis vexationibus fatigare: sed omnia integra conserventur, eorum pro quorum sustentatione  gubernatione concessa sunt, usibus omnimodis profutura. Ad hæc adjicimus, un idem locus, in quo beati Valeriani Martyris,  sancti Philiberti Confessoris corpora requiescunt, ab omni jugo sæcularis potestatis liber in perpetuum conservetur. Nec Episcopo liceat cujuscumque diocesis eumdem locum, excommunicationis, vel absolutionis, vel cujuslibet dispositionis occasionibus perturbare: aut cruces, seu quaslibet exactiones novas, burgo,  cæteris monasterii possessionibus irrogare. Missas quoque in eodem monasterio publicas celebrari, vel stationem ab Episcopo præter Abbatis  fratrum voluntatem fieri prohibemus. Cætera etiam quæ per reverendæ memoriæ Johannis,  prædicti Domini Paschalis II. Pontificum privilegium Trenorciensi monasterio confirmata sunt, confirmemus. Prætereà pro reverentiâ beatæ Mariæ semper Virginis, cujus nomine locus vester insignis est, in Annunciatione Domini Salvatoris nostri hymnum angelicum inter Missarum sollemnia, Abbati vel fratribus pronunciare concedimus. Obeunte te, nunc ejusdem loci Abbate,  tuorum quolibet successorum, nullus ibi qualibet surreptionis astutiâ, seu violentiâ præponatur, nisi quem fratres communi consensu, vel fratrum pars consilii sanioris, secundùm Dei timorem,  beati Benedicti regulam elegerint, ab Apostolicæ Sedis Episcopo, vel ejus Legato propter difficultatem itineris, consecrandum. Si qua igitur in futurum ecclesiastica sæcularísve persona, hanc nostræ constitutionis paginam sciens, contra eam temerè venire temptaverit, secundò tertióve commonita, si non satisfactione congruâ emendaverit, potestatis honorísque sui dignitate careat, reámque se divino judicio existere de perpetratâ iniquitate cognoscat,  à sacratissimo Corpore ac Sanguine Dei  Domini Redemptoris nostri Jesu Christi aliena fiat, atque in extremo examine districtæ ultioni subjaceat. Cunctis autem eidem loco justa servantibus, sit pax Domini nostri Jesu Christi: quatenùs  hìc fructum bonæ actionis recipiant,  apud districtum Judicem præmia æternæ pacis inveniant. Amen, amen, amen. In symbolo, Firmamentum est Dominus timentibus eum. Ego CALIXTUS Catholicæ Ecclesiæ Episcopus subscripsi. Datum apud Celsinlaniam, per manum Grisogoni sanctæ Romanæ Ecclesiæ Diaconi Cardinalis, ac Bibliothecarii, VI. Idus Maii, Indictione XII. Dominicæ Incarnationis anno M. C. XX. Pontificatus autem Domni Calixti secundi Papæ anno primo. In plumbo, CALIXTUS, Papa II.